bombman/thwiki-2026-super-clean-10k huggingface dataset:
ภาษาจีนครับ ถ้าเราอ่าน 铁人 ว่าเที่ยเหริน และ 桃子 ว่าเถาจื่อ คำว่า 槴子 กับ 蜘蛛 จะอ่านว่าอะไรครับ? Choosing between Truth and safety of Lies... 13:35, 11 ธันวาคม 2552 (ICT) 'ฮู่จื่อ หรือ เนี่ยจื่อ' และ 'จือจู' ตามลำดับ --octahedron80 02:04, 3 มกราคม 2553 (ICT) ผู้ช่วยผู้ใหญ่บ้านเป็นข้าราชการหรือไม่ครับ--สมภาร อยากจะทราบว่าตำแหน่งผู้ช่วยผู้ใหญ่บ้านมีสถานะเป็นข้าราชการหรือเปล่าครับ --118.173.219.138 21:41, 14 ธันวาคม 2552 (ICT) ข้าราชการเป็นคำกำกวม ขนาดอาจารย์มหาวิทยาลัยของรัฐหรือเจ้าหน้าที่ต่างๆ ของรัฐในหลายกระทรวงทบวงกรม ยังกลายเป็น พนักงานองค์การของรัฐ หาใช่ราชการไม่ ต่อข้อถามของท่าน ผู้ช่วยผู้ใหญ่บ้านเป็น เจ้าหน้าที่ส่วนท้องถิ่น มีสิทธิ์แต่งเครื่องแบบตาม พระราชบัญญัติเครื่องแบบเจ้าหน้าที่ส่วนท้องถิ่น พ.ศ. 2509 เป็นเจ้าหน้าที่รัฐ มีบัตรประจำตัวตาม พระราชบัญญัติบัตรประจำตัวเจ้าหน้าที่ของรัฐ พ.ศ. 2542 ด้วยการตีความดังกล่าวก็บ่งบอกอำนาจหน้าที่ได้อย่างดีแล้ว ส่วนที่ท่านถามว่าเป็นราชการหรือไม่ คงประสงค์จะถามเกี่ยวกับสวัสดิการของตำแหน่งหน้าที่ดังกล่าว โปรดศึกษาข้อมูลเพิ่มเติมได้ที่ --taweethaも 07:41, 15 ธันวาคม 2552 (ICT) อิสลาม ทำไมคนอิสลามไม่กินเนื้อหมู--124.120.18.238 14:11, 25 ธันวาคม 2552 (ICT) ไม่ใช่ไม่รับประทานแต่สุกร สัตว์อื่นๆ ที่เชือดไม่ถูกวิธีก็ไม่ทาน เลือดก็ไม่ทาน เป็นบัญญัติทางศาสนา ซึ่งอาจมีเหตุมาแต่อดีตกาล อนึ่งศาสนาอิสลามและศาสนาคริสต์มีต้นกำหนดเดียวกันจากศาสนายูดา มีคัมภีร์ร่วมกันคือ :en:Hebrew Bible --taweethaも 14:28, 25 ธันวาคม 2552 (ICT)
สมเด็จพระจักรพรรดิถังเหวินจง เป็นจักรพรรดิแห่งราชวงศ์ถัง พระองค์ครองราชย์ระหว่างปี ค.ศ. 827 ถึงปี ค.ศ. 840 จักรพรรดิเหวินจงเป็นพระราชโอรสองค์ที่สองของจักรพรรดิมู่จงและเป็นพระอนุชาของจักรพรรดิจิงจง พระราชประวัติ เจ้าชายหลี่หานประสูติเมื่อปลายปี ค.ศ. 809 ในรัชสมัยของจักรพรรดิถังเซี่ยนจง พระอัยกาของพระองค์ เจ้าชายหลี่โหยว พระราชบิดาของพระองค์ เป็นเจ้าชายแห่งสุยในรัชสมัยของจักรพรรดิเซี่ยนจง เจ้าชายหลี่โหยวถือเป็นรัชทายาทตามหลักการสืบราชบัลลังก์ของลัทธิขงจื๊อ เนื่องจากพระสนมกัวพระมารดาของพระองค์ (พระอัยยิกาของหลี่หาน) เป็นพระชายารัชทายาทในสมัยที่จักรพรรดิเซี่ยนจงเป็นรัชทายาท เจ้าชายหลี่โหยวไม่ได้รับการสถาปนาให้เป็นรัชทายาท แต่เป็นเจ้าชายหลี่หนิง พระเชษฐาต่างพระมารดาซึ่งประสูติจากพระสนมจี้ ได้รับสถาปนาให้เป็นรัชทายาทแทน หลังจากการสิ้นพระชนม์ของเจ้าชายรัชทายาทหลี่หนิงในปี ค.ศ. 811 เจ้าชายหลี่โหยว ซึ่งต่อมาเปลี่ยนพระนามเป็นหลี่เหิง จึงได้รับสถาปนาเป็นรัชทายาทในปี ค.ศ. 812 เจ้าชายหลี่หานเป็นพระราชโอรสองค์ที่สองของเจ้าชายรัชทายาทหลี่โหยว โดยประสูติหลังจากเจ้าชายหลี่จ้านซึ่งเป็นพระเชษฐาของพระองค์สี่เดือน พระมารดาของพระองค์คือพระสนมเซียวซึ่งเป็นพระสนมของเจ้าชายรัชทายาทหลี่โหยว ในปี ค.ศ. 820 จักรพรรดิถังเซี่ยนจงสวรรคต และเจ้าชายรัชทายาทหลี่เหิงขึ้นครองราชย์เป็นจักรพรรดิถังมู่จง ในปี ค.ศ. 821 จักรพรรดิถังมู่จงได้สถาปนาพระอนุชาและพระโอรสเป็นจำนวนมากให้เป็นเจ้าชาย เจ้าชายหลี่หานจึงได้รับการสถาปนาเป็นเจ้าชายแห่งเจียง ในปี ค.ศ. 824 จักรพรรดิถังมู่จงสวรรคต และเจ้าชายรัชทายาทหลี่จ้านขึ้นครองราชย์เป็นจักรพรรดิถังจิงจง ประมาณปีใหม่ของปี ค.ศ. 827 จักรพรรดิถังจิงจงถูกลอบปลงพระชนม์โดยกลุ่มองครักษ์และขันที ซึ่งนำโดยขันทีหลิวเค่อหมิง (劉克明) อ้างอิง การอ้างอิง แหล่งที่มา Liu Xu et al., Old Book of Tang, vol. 17, part 1, part 2. Titsingh, Isaac, ed. (1834). Siyun-sai Rin-siyo/Hayashi Gahō, 1652, Nipon o daï itsi ran; ou, Annales des empereurs du japon. Paris: Oriental Translation Fund of Great Britain and Ireland. Ouyang Xiu et al., New Book of Tang, vol. 8. ซือหม่า กวาง et al., จือจื้อทงเจี้ยน, vols. 243, 244, 245, 246. เหวินจง
ไมเคิล แจ็กสัน ไมเคิล แจ็กสัน (29 สิงหาคม ค.ศ. 1958 – 25 มิถุนายน ค.ศ. 2009) มีชื่อเต็มว่า ไมเคิล โจเซฟ แจ็กสัน ผู้ซึ่งได้รับการขนานนามว่าเป็น ราชาเพลงป็อป เขาเป็นลูกคนที่ 7 ของครอบครัวแจ็กสัน ปรากฏตัวครั้งแรกในระดับอาชีพด้านดนตรีตั้งแต่อายุ 11 ปี โดยเป็นหนึ่งในสมาชิกวงเดอะแจ็กสันไฟฟ์ ในปี 1969 เขาเริ่มมีผลงานเดี่ยวในปี 1971 ขณะที่ยังคงเป็นสมาชิกของวงอยู่ ในปี 1982 มีผลงานอัลบั้มที่ชื่อ Thriller ซึ่งถือเป็นอัลบั้มที่ขายดีที่สุดตลอดกาล และสี่อัลบั้มเดี่ยวที่เหลือก็ยังถือว่าเป็นอัลบั้มที่ขายดีที่สุดอัลบั้มหนึ่ง อันประกอบด้วยชุด Off the Wall (1979), Bad (1987), Dangerous (1991) และ HIStory (1995) เขาเป็นหนึ่งในไม่กี่ศิลปินที่มีชื่ออยู่ในร็อกแอนด์โรลฮอลออฟเฟมถึงสองครั้ง ผลงานของเขาประสบความสำเร็จได้รับสถิติหลายครั้งจากกินเนสบุ๊ค รวมถึงในหัวข้อ เป็นหนึ่งใน'ศิลปินบันเทิงที่ประสบความสำเร็จที่สุดตลอดกาล' เขาได้รับรางวัลแกรมมี่ 13 ครั้ง มี 13 ซิงเกิ้ลที่ขึ้นอันดับ 1 ในฐานะนักร้องเดี่ยว และมียอดขายรวมกว่า 750 ล้านชุดทั่วโลก เขาถือเป็นส่วนสำคัญในวัฒนธรรมเพลงป็อปมากว่า 4 ทศวรรษ (อ่านต่อ...) บทความคัดสรรก่อนหน้านี้: วันวิสาขบูชา – กล้องโทรทรรศน์อวกาศฮับเบิล – มารายห์ แครี ที่เก็บถาวร – บทความคัดสรรอื่น ๆ
วัดโนนสูงวนาราม เป็นวัดราษฎร์ ตั้งอยู่ ณ เลขที่ 1 หมู่ 9 ตำบลโนนสูง อำเภอขุนหาญ จังหวัดศรีสะเกษ มีเนื้อที่ทั้งหมด 20 ไร่ 2 งาน ด้านตะวันตกติดกับโรงเรียนบ้านโนนสูง ด้านตะวันออกติดกับอ่างเก็บน้ำหนองสิ ด้านทิศเหนือติดกับหมู่บ้านโนนสูง ด้านทิศใต้เป็นทุ่งนาของชาวบ้าน เจ้าอาวาสคือ พระครูสีลธรรมโสภณ วัดโนนสูงวนารามตั้งวัดเมื่อวันที่ 19 กรกฎาคม พ.ศ. 2506 ได้รับพระราชทานวิสุงคามสีมาเมื่อ พ.ศ. 2509 จากนั้นนายโสภันท์ โคทนา ได้ขออนุญาตสร้างวัด และสำนักงานพระพุทธศาสนาแห่งชาติได้ตั้งเป็นวัดเมื่อวันที่ 24 กุมภาพันธ์ พ.ศ. 2563 วัดโนนสูงวนารามมีสิ่งก่อสร้างทั้งหมด 29 หลัง มีอุโบสถ ที่มีสถาปัตยกรรมจากประเทศอินเดีย กิจกรรมในวัด งานบรรพชาอุปสมบทภิกษุสามเณรและบวชศีลจาริณีภาคฤดูร้อน ซึ่งในแต่และปีมีผู้สนใจเข้ามาบวชไม่ต่ำกว่า 100 รูป เป็นโครงการต่อเนื่องจัดมา 30 กว่าปีแล้วและจัดต่อเนื่องต่อไป กิจกรรม อบรมคุณธรรมจริยธรรม (ค่ายธรรมะ 2 คืน 3 วัน) กิจกรรมบรรพชาอุปสมบทภิกษุสามเณรภาคฤดูฝน อุปสมบทเข้าพรรษา กิจกรรมอื่นๆในวันสำคัญทางพระพุทธศาสนา กิจกรรมปฏิบัติธรรมทำวัตรสวดมนต์เย็น ประจำทุกวันอาทิตย์ อ้างอิง โนนสูงวนาราม
ยุทธวิธีทางทหาร เป็นศาสตร์และศิลป์ของการจัดกำลังทหาร เป็นเทคนิคสำหรับการจัดยุทโธปรกรณ์ในกับหน่วยรบและการใช้ยุทโธปกรณ์และหน่วยรบในการเผชิญหน้ากับศัตรูและเอาชนะศัตรูในการทำศึก การเปลี่ยนแปลงปรัชญาและเทคโนโลยีตั้งแต่อดีตถึงปัจจุบันถูกสะท้อนออกมาด้วยการเปลี่ยนแปลงยุทธวิธีทางทหาร ศาสตร์การทหารในปัจจุบัน ยุทธวิธีเป็นระดับที่ต่ำที่สุดในการวางแผนสามระดับ อันได้แก่ (1)แผนยุทธศาสตร์, (2)แผนปฏิบัติการ และ (3)แผนยุทธวิธี การวางแผนระดับสูงที่สุด คือ ยุทธศาสตร์ ซึ่งว่าด้วยกำลังทางทหารจะแปลเป็นวัตถุประสงค์ทางการเมืองอย่างไร โดยเชื่อมโยงว่าด้านการเมืองต้องการอะไรจึงต้องใช้กำลัง และเมื่อบรรลุสิ่งที่ต้องการอะไรบ้างจึงจะยุติสงคราม ระดับกลาง คือ แผนปฏิบัติการ เป็นการแปรแผนยุทธศาสตร์ลงไปเป็นแผนยุทธวิธี ซึ่งโดยหลักแล้วเกี่ยวข้องกับการจัดกำลังพลและกำหนดภาระหน้าที่ที่ต้องกระทำรวมทั้งกำหนดเป้าหมายที่ต้องบรรลุ ส่วนแผนยุทธวิธี เป็นการเตรียมแนวทางปฏิบัติเพื่อใช้สำหรับการตัดสินใจดำเนินการหรือตอบสนองต่ออุปสรรคเฉพาะหน้าในรูปแบบต่างๆขณะทำศึก โดยพื้นฐานความเข้าใจทั่วๆไป การตัดสินใจทางยุทธวิธี เป็นไปเพื่อให้บรรลุผลดีที่สุดและส่งประโยชน์เฉพาะหน้าโดยทันทีซึ่งเป็นขอบเขตในภาพเล็ก ในขณะที่การตัดสินใจทางยุทธศาสตร์ กระทำเพื่อบรรลุประโยชน์สูงสุดโดยภาพรวมอันเป็นขอบเขตภาพใหญ่สุด ซึ่งไม่คำนึงถึงผลลัพท์ในเชิงยุทธวิธี แนวคิด ยุทธวิธีทางทหารเป็นทั้งศาสตร์และศิลป์ ยุทธวิธีทางทหารตอบคำถามว่าควรจัดวางกำลังพลและใช้กำลังพลอย่างไรจึงจะดีที่สุด การปฏิบัติหลายๆอย่างไม่มีการเปลี่ยนแปลงใดๆเลยตั้งแต่การสงครามถือกำเนิดขึ้นในโลก เช่น การซุ่มโจมตี, การค้นหาและเข้าตีจากด้านข้าง, การตรวจตราและลาดข่าวอย่างสม่ำเสมอ, การสร้างและการใช้สิ่งกีดขวางเป็นเครื่องป้องกัน เป็นต้น วิธีที่ว่าด้วยการใช้ภูมิประเทศเพื่อความได้เปรียบมากที่สุดก็ไม่ได้เปลี่ยนมาก พื้นที่สูง, แม่น้ำ, หล่มโคลน, ทางสัญจร, คอคอด และปราการธรรมชาติ ล้วนสามารถใช้ได้หลากหลายรูปแบบ ก่อนคริตศตวรรษที่สิบเก้า ยุทธวิธีทางทหารมากมายล้วนถูกตีกรอบให้คำนึงถึงแต่พื้นที่การรบ ซึ่งเกี่ยวกับการเคลื่อนกำลังพลอย่างไรระหว่างการต่อสู้ในพื้นที่เปิดเป็นหลัก แต่ในปัจจุบัน มียุทธวิธีพิเศษเฉพาะทางต่างๆเกิดขึ้นเพื่อตอบสนองสถานการณ์ในหลากหลายรูปแบบ ยกตัวอย่างเช่น ยุทธวิธีรักษาความปลอดภัยให้กับห้องภายในอาคาร ปัจจัยที่ทำให้เกิดความแตกต่างและการเปลี่ยนแปลงทางยุทธวิธีที่สำคัญที่สุดคือ มุมมองด้านเทคโนโลยีพร้อมทั้งสังคมวิทยาของเหล่าทหาร เทคโนโลยีและความแตกต่างเชิงสังคมถูกสะท้อนออกมาเป็นความหลากหลายที่แตกต่างกันของทหารและนักรบ เช่น นักรบกรีกโบราณ (กรีกฮ็อปปริเต), ทหารโรมัน, อัศวินยุคกลาง, พลธนูบนหลังม้าแบบเติร์ก-มองโกล, พลหน้าไม้จีน, ทหารราบเสื้อแดงอังกฤษ หรือ Air Cavalry trooper และ ชนชาติ สปาร์ต้า (Sparta) แต่ละประเภทมีลักษณะเฉพาะและข้อจำกัดในแบบของตนเอง เช่น ยุโธปกรณ์ที่ใช้, การส่งกำลังบำรุง และเงื่อนไขทางสังคม สิ่งเหล่านี้ทำให้การปฏิบัติตัวในสนามรบแตกต่างกัน แต่ก็ล้วนต้องการผลลัพท์เดียวกันจากการใช้ยุทธวิธี เป็นที่ยอมรับโดยทั่วกันว่า สงครามโลกครั้งที่หนึ่งเป็นการเปลี่ยนแปลงครั้งใหญ่ของการใช้ยุทธวิธี เนื่องจากเทคโนโลยีที่ทันสมัย ทำให้หลายยุทธวิธีเก่าๆในอดีตกลายเป็นยุทธวิธีที่ล้าสมัยและไร้ประโยชน์ในปัจจุบัน อ้างอิง
กวนอู เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เกิดเมื่อวันที่ 24 เดือน 6 จีนศักราชเอี่ยงฮี ปี พ.ศ. 703 ในรัชสมัยของพระเจ้าฮั้นฮวนเต้ เสียชีวิตเมื่อวันที่ 12 เดือนที่ 7 จีนศักราชเคี่ยงเซ้ง ปี พ.ศ. 762 ในรัชสมัยของพระเจ้าฮั่นเหี้ยนเต้ มีชื่อรองว่า 'หุนเตี๋ยง' เป็นชาวอำเภอไก่เหลียง ลักษณะตามคำบรรยายในวรรณกรรมสามก๊ก กวนอูเป็นผู้มีรูปร่างสูงใหญ่ 9 ฟุตจีนหรือประมาณ 6 ศอก ใบหน้าแดงเหมือนผลพุทราสุก นัยน์ตายาวรี คิ้วดั่งหนอนไหม หนวดเครางามถึงอก มีง้าวรูปจันทร์เสี้ยว ยาว 11 ศอก หนัก 82 ชั่ง เป็นอาวุธประจำกายเรียกว่า 'ง้าวมังกรเขียว' หรือ 'ง้าวมังกรจันทร์ฉงาย' เชี่ยวชาญและเก่งกาจวิทยายุทธ จงรักภักดี กตัญญูรู้คุณ มีคุณธรรมและซื่อสัตย์เป็นเลิศ ในวัยหนุ่มฉกรรจ์กวนอูได้พลั้งมือฆ่าปลัดอำเภอและน้าชายตายจนต้องหลบหนีการจับกุม และพบกับเล่าปี่และเตียวหุยจนร่วมสาบานตนเป็นพี่น้องกันในสวนท้อ ร่วมทำศึกกับเล่าปี่มาโดยตลอด เป็นหนึ่งในห้าทหารเสือของเล่าปี่ ครองเกงจิ๋วร่วมกับกวนเป๋งบุตรบุญธรรมและจิวฉอง ภายหลังถูกแผนกลยุทธ์ปิดฟ้าข้ามทะเลของลกซุนและลิบองจนเสียเมืองเกงจิ๋ว กวนอูคับแค้นใจที่พลาดท่าเสียทีลกซุนและลิบองจึงนำทัพไปตีเกงจิ๋วเพื่อแย่งชิงคืน แต่ถูกจูเหียนและพัวเจี้ยงจับได้พร้อมกวนเป๋งที่เขาเจาสันและถูกประหารในปี พ.ศ. 762 รวมอายุได้ 59 ปี (อ่านต่อ...) บทความคัดสรรก่อนหน้านี้: เนลสัน มันเดลา – ไมเคิล แจ็กสัน – วันวิสาขบูชา ที่เก็บถาวร – บทความคัดสรรอื่น ๆ
เพนกวินจักรพรรดิ เพนกวินจักรพรรดิ เป็นเพนกวินที่มีขนาดใหญ่ที่สุดในบรรดาสปีชีส์ต่างๆ ที่มีถิ่นฐานอยู่ในทวีปแอนตาร์กติกา ตัวผู้และตัวเมียมีสีขนและขนาดใกล้เคียงกัน สูงราว และหนักระหว่าง 22–37 กิโลกรัม (48–82 ปอนด์) ขนด้านหลังสีดำตัดกันกับขนด้านหน้าตรงบริเวณท้องที่มีสีขาว อกตอนบนสีเหลืองอ่อนและค่อยๆ ไล่ลงมาจนเป็นสีขาว และบริเวณหูเป็นสีเหลืองจัด เพนกวินจักรพรรดิก็เป็นเช่นเดียวกันกับเพนกวินชนิดอื่นที่เป็นนกที่บินไม่ได้ แต่มีรูปร่างที่เพรียวและปีกที่ลู่ตามตัวแต่แข็งแบนเหมือนครีบที่เหมาะกับการเป็นสัตว์น้ำมากกว่าที่จะเป็นนก อาหารที่บริโภคส่วนใหญ่เป็นปลา และรวมทั้งสัตว์ประเภทกุ้ง-กั้ง-ปู เช่น ตัวเคย และ สัตว์ประเภทเซฟาโลพอดเช่นปลาหมึก เมื่อดำน้ำหาอาหารเพนกวินจักรพรรดิสามารถอยู่ใต้น้ำได้นานถึง 18 นาที และสามารถดำน้ำได้ลึกถึง 535 เมตรเนื่องจากลักษณะหลายอย่างที่ช่วยในการอยู่ใต้น้ำได้นานเช่นโครงสร้างของฮีโมโกลบินที่ทำให้มีชีวิตอยู่ได้ในบรรยากาศที่มีระดับออกซิเจนต่ำ โครงกระดูกที่แน่นที่ช่วยต้านความกดดันสูง และความสามารถในการลดการเผาผลาญของร่างกาย (กระบวนการสร้างและสลาย) และการปิดการทำงานอวัยวะที่ไม่จำเป็นได้ (อ่านต่อ...) บทความคัดสรรก่อนหน้านี้: กวนอู – เนลสัน มันเดลา – ไมเคิล แจ็กสัน ที่เก็บถาวร – บทความคัดสรรอื่น ๆ
ริม (คำเมือง) เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณตอนกลางของตัวอำเภอบริเวณฝั่งขวาของแม่น้ำน่าน ประวัติ องค์การบริหารส่วนตำบลริม เดิมเป็นสภาตำบล ตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ต่อมา ได้รับการจัดตั้งเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 23 กุมภาพันธ์ พ.ศ. 2540 ที่ตั้งและอาณาเขต ที่ตั้ง ตำบลริม ตั้งอยู่ทางทิศเหนือของตัวจังหวัดน่าน มีระยะทางห่างจากตัวจังหวัดน่านประมาณ 42.48 กิโลเมตร ตามเส้นทางหลวงแผ่นดินหมายเลข 101 (ถนนน่าน - ทุ่งช้าง) และห่างจากที่ว่าการอำเภอท่าวังผาไปทางทิศตะวันตกเป็นระยะทางประมาณ 6.20 กิโลเมตร มีที่ทำการองค์การบริหารส่วนตำบลริม ตั้งอยู่เลขที่ 108 หมู่ที่ 2 ตำบลริม อำเภอท่าวังผา จังหวัดน่าน ตำบลริม มีพื้นที่โดยประมาณ 10.7 ตารางกิโลเมตร หรือ 6,687.5 ไร่ อาณาเขต ตำบลริม มีพื้นที่ติดต่อกับตำบลข้างเคียง ดังนี้ ทิศเหนือ ติดต่อตำบลผาตอ อำเภอท่าวังผา ทิศตะวันออก ติดต่อตำบลท่าวังผา อำเภอท่าวังผา ทิศใต้ ติดต่อตำบลป่าคา และตำบลแสนทอง อำเภอท่าวังผา ทิศตะวันตก ติดต่อตำบลผาตอ อำเภอท่าวังผา การแบ่งเขตการปกครอง การปกครองส่วนภูมิภาค แบ่งการปกครองเป็น 7 หมู่บ้าน ได้แก่ หมู่ 1 บ้านท่าค้ำ 1 หมู่ 2 บ้านป่าไคร้ หมู่ 3 บ้านนาเตา หมู่ 4 บ้านเชียงแล 1 หมู่ 5 บ้านปูคา หมู่ 6 บ้านเชียงแล 2 หมู่ 7 บ้านท่าค้ำสอง ตำบลริม อำเภอท่าวังผา จังหวัดน่าน แบ่งเขตการปกครองออกเป็น 7 หมู่บ้าน ได้แก่ หมู่ที่ ชื่อหมู่บ้าน ประชากร ครัวเรือน พื้นที่ ผู้ปกครอง ตำแหน่ง ชาย หญิง รวม 1 บ้านท่าค้ำ 1 146 138 284 119 - นายสำราญ สุทธไชย กำนัน 2 บ้านป่าไคร้ 179 183 362 152 - นายณัฐวุฒิ เพชรภา ผู้ใหญ่บ้าน 3 บ้านนาเตา 337 311 648 255 - นายถาวร ไชยสลี ผู้ใหญ่บ้าน 4 บ้านเชียงแล 1 297 289 586 229 - นายชัยวัฒน์ ชาสังข์ ผู้ใหญ่บ้าน 5 บ้านปูคา 372 396 768 304 - นายบุญทรง ทะนิต๊ะ ผู้ใหญ่บ้าน 6 บ้านเชียงแล 2 244 265 509 201 - นายอารมณ์ ถุงเสน ผู้ใหญ่บ้าน 7 บ้านท่าค้ำสอง 359 405 764 281 - นายจรัญ อินไชย ผู้ใหญ่บ้าน รวม 1,934 1,987 3,921 1,541 - การปกครองส่วนท้องถิ่น แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลริม มีพื้นที่ครอบคลุมตำบลริมทั้งหมด อ้างอิง ริม ริม
พระที่นั่งสนามจันทร์ ตั้งอยู่ทางทิศตะวันตกของพระที่นั่งอมรินทรวินิจฉัย พระบาทสมเด็จพระพุทธเลิศหล้านภาลัย โปรดเกล้าฯ ให้สร้างเป็นที่ประทับสำราญพระอริยาบถ ทรงงานช่างตามที่โปรดปรานเป็นนิจ บางครั้งเป็นที่เสด็จออกขุนนาง แทนการเสด็จออกที่พระที่นั่งอมรินทรวินิจฉัย เป็นสถานที่สำหรับกรมพระราชวังบวรสถานมงคล หรือวังหน้าประทับพักก่อนเข้าเฝ้าฯ ในห้องพระโรง เนื่องจากพระที่นั่งสนามจันทร์ ตั้งอยู่ทางทิศเหนือของหอพระธาตุมณเฑียร อันเป็นที่ประดิษฐานพระโกศพระบรมอัฐิ จึงโปรดเกล้าฯ ให้ตั้งเครื่องนมัสการ สำหรับถวายบังคมพระบรมอัฐิในการพระราชพิธีถือน้ำพระพิพัฒน์สัตยา ณ พระที่นั่งสนามจันทร์อีกแห่งหนึ่งด้วย พระบาทสมเด็จพระจอมเกล้าเจ้าอยู่หัว ทรงนับถือว่าพระที่นั่งองค์นี้ เสมือนพระแท่นราชบัลลังก์ในพระชนกนาถ จึงห้ามไม่ให้ผู้ที่ไม่มีกิจหน้าที่ขึ้นไปบนพระที่นั่งองค์นี้ ลักษณะเป็นพระที่นั่งพลับพลาโถงไม้ขนาดเล็ก ตั้งลอยอยู่กับพื้นที่ เคลื่อนย้ายได้ หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ลงรักปิดทองประดับกระจก ในประธานขององค์พระที่นั่งยกพื้นสูง มีชานไม้รอบพื้นประธาน ไม้ที่ทำพื้นประธานขององค์พระที่นั่งเป็นไม้สักขนาดกว้างแผ่นเดียว มีสัดส่วนงดงาม ยักย้ายต่อกันไปทุกช่อง เฉพาะลายเพดานเขียนลายทอง เป็นลายดอกพุดตาลลก้านแย่งแบบต่าง ๆ กล่าวกันมาว่าเป็นฝีพระหัตถ์ของพระบาทสมเด็จพระพุทธเลิศหล้านภาลัย ด้านหลังพระที่นั่งสนามจันทร์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างอ่างแก้วเอาไว้ อ้างอิง สนามจันทร์
มหากษัตริย์ ดารา คำว่าดารา ในภาษาอังกฤษแปลว่าอะไร--125.27.90.31 13:12, 27 มิถุนายน 2553 (ICT) celebrity (ผู้มีชื่อเสียง) หรือเรียกอย่างไม่เป็นทางการว่า star --octahedron80 13:15, 27 มิถุนายน 2553 (ICT) สังเกต เหตุใดจึงบอกว่าคำว่าสังเกตต้องเขียนเป็นสังเกตจึงถูกต้องเหตุใดสังเกตจึงกลายเป็นคำเขียนผิด--202.133.176.164 13:04, 29 มิถุนายน 2553 (ICT) 'สังเกต' เป็นคำมูลมาจากภาษาบาลีสันสกฤตทั้งคำ ซึ่งไม่มีสระอุตั้งแต่แรกนะครับ มิได้เป็นการประสมระหว่าง สัง กับ เกต (หรือเกตุก็ตามแต่) ลองดูที่ พจนานุกรม ฉบับราชบัณฑิตยสถาน พ.ศ. ๒๕๔๒ --octahedron80 13:25, 29 มิถุนายน 2553 (ICT) เหตุใดจึงมีการตั้งนามสกุลที่มีคำว่า สังเกต เมื่อ 100 ปีที่แล้ว ถ้าไม่มีที่มาที่ไป--202.133.176.164 13:43, 29 มิถุนายน 2553 (ICT) เพราะสะกดผิดไงครับ อย่างไรก็ดี ชื่อบุคคลนั้นไม่จำเป็นต้องตรงตามหลักภาษาหรือมีความหมายเสมอไป ตัวอย่างนั้นมีมากมาย --octahedron80 13:55, 29 มิถุนายน 2553 (ICT) คำในหลักศิลาจารึก ในหลักศิลาจารึกของพ่อขุนรามคำแหงมหาราชที่ได้รับรู้โดยทั่วไปจารึกไว้ว่า แม่กูชื่อนางเสือง พ่อกูชื่อบานเมือง อยากถามว่า กู และ มึง ถึงได้บอกบอกว่าเป็นคำหยาบ และแก้ไขสรรพนามต่างๆที่ใช้กันทุกวันนี้ทั้งที่คำนี้บัญญัติโดยอดีตพระมหากษัตรย์ที่ได้รับการยกย่องว่าเป็นผู้ประดิษฐ์อักษรไทย การแก้ไขเหล่านี้ หากตามกฏหมายปัจจุบันจะเรียกว่า หมิ่นพระบรมเดชานุภาพหรือไม่--202.133.176.164 14:17, 29 มิถุนายน 2553 (ICT) สมัยนั้น กูและมึง ในสมัยพ่อขุนรามคำแหงมหาราช เป็นคำที่ใช้โดยทั่วไป เปรียบดั่ง คุณและผม ที่ใช้กันในสมัยนี้ สมัยนั้นยังไม่มีราชาศัพท์ด้วยซ้ำ เมื่อเวลาผ่านไป ภาษาและวัฒนธรรมก็เปลี่ยนไปด้วย กลายเป็นว่า กูและมึง ในปัจจุบันถือว่าเป็นคำสามัญที่ไม่สุภาพ ไม่สมควรใช้กับผู้ที่ไม่คุ้นเคยเป็นการส่วนตัว และเกิดการใช้ราชาศัพท์สำหรับพระมหากษัตริย์ขึ้น ภาษาเปลี่ยนแปลงไปเองไม่มีใครเป็นผู้แก้ไข ถ้าคุณจะหาคนที่ทำให้เปลี่ยนแปลงละก็ คงเป็นชาวไทยทุกคนตั้งแต่อดีตเป็นต้นมารวมทั้งคุณและผม โปรดทราบถึงความหมายว่า การหมิ่นพระบรมเดชานุภาพ คือการกระทำการอันเป็นการหมิ่นประมาท ดูหมิ่น หรืออาฆาตมาดร้ายองค์พระมหากษัตริย์ ดังนั้นการเปลี่ยนแปลงของภาษาไม่เป็นการหมิ่นพระบรมเดชานุภาพ หรือการหมิ่นประมาทใคร --octahedron80 14:29, 29 มิถุนายน 2553 (ICT) คำว่า ประวัติศาสตร์ คำว่าอาชญากรรม คำว่า ประวัติศาสตร์ เมื่อก่อนให้่านว่า ประ-หวัด-สาด แต่ตอนหลังก็ให้อ่านว่า ประ-หวัด-ติ-สาด คำว่าอาชญากรรม เมื่อก่อนให้อ่านว่า อาด-ชะ-ยา-กำ แต่ตอนหลังก็ให้อ่านว่า อาด-ยา-กำ การแก้ไขคำอ่านในพจนานุกรมตามใจของนักวิชาการแล้วมาบังคับใช้ในการเรียนการสอน มาจากสมมุติฐานใด หากไม่ยึดหลักการ ใครมีอำนาจก็จะแก้ไขได้ตามอำเภอใจใช่หรือไม่ โดยประชาชนที่ต้องใช้ภาษาไม่มีส่วนออกความคิดเห็นเลยหรือ?--202.133.176.164 14:45, 29 มิถุนายน 2553 (ICT) หากพิจารณาหลักการของภาษาบาลีสันสกฤต ประวัติศาสตร์ ควรอ่านว่า ประ-หวัด-ติ-สาด เพราะเป็นคำสมาส ส่วนคำว่า อาชญากรรม ในส่วน อาชญา 'ช' เป็นตัวสะกดของพยางค์แรก ไม่มีอะ จึงอ่าน อาด-ยา-กำ อย่างไรก็ตามการอ่านแบบที่สองที่คุณยกมานั้นเป็นความนิยมของประชาชน ท่านจึงกำหนดให้ปัจจุบันสามารถอ่านได้สองแบบ และยังมีอีกหลายคำที่แก้ไขให้อ่านได้ทั้งสองแบบ (โปรดดูพจนานุกรม) ถ้าอยากออกความคิดเห็น เชิญไปที่เว็บไซต์ของราชบัณฑิตยสถานครับ มาบ่นที่นี่คงไม่ได้อะไร และก่อนถามอะไรโปรดค้นคว้ามาก่อน เพราะคุณอาจทราบคำตอบก่อนโดยไม่ต้องถามก็ได้ --octahedron80 14:56, 29 มิถุนายน 2553 (ICT)
รายชื่อธงชาติประเทศและดินแดนในอเมริกาใต้ ธงชาติ ประเทศ ธงชาติ คำอธิบาย กายอานา ธงพื้นเขียว มีรูปสามเหลี่ยมสีแดงขอบดำ ซ้อนทับสามเหลี่ยมสีทองขอบขาว ปลายรูปสามเหลี่ยมชี้ไปทางด้านปลายธง โคลอมเบีย ธงสามสีสามแถบแนวนอนสีเหลือง-น้ำเงิน-แดง อัตราส่วนของแถบแนวนอนเป็น 2:1:1 ชิลี ธงนี้ประกอบด้วยแถบแนวนอนสองแถบขนาดเท่ากัน แถบบนสีขาว แถบล่างสีแดง รวมกันเป็นรูปสี่เหลี่ยมผืนผ้า ความกว้าง 2 ส่วน ยาว 3 ส่วน ที่มุมธงบนด้านคันธงมีรูปสี่เหลี่ยมจัตุรัสสีน้ำเงิน ขนาดกว้างเท่ากับแถบสีขาว ภายในมีรูปดาวห้าแฉกสีขาวขนาดใหญ่ 1 ดวง ซูรินาม เป็นธงมีสีเขียวบน สีขาวทับ 1 ชั้น กลาง สีแดง สีเขียวล่าง สีขาวทับ 1ชั้น กลางเป็นดาวเหลือง บราซิล ธงสี่เหลี่ยมผืนผ้าพื้นสีเขียว กลางธงมีรูปสี่เหลี่ยมขนมเปียกปูนสีเหลือง ภายในรูปดังกล่าวมีวงกลมสีน้ำเงิน บรรจุรูปแผนที่ของกลุ่มดาวซีกโลกใต้ กลางวงกลมนั้นมีแถบสีขาวพาดผ่าน มีข้อความ 'ORDEM E PROGRESSO' โบลิเวีย ธงสามสีสามแถบแนวนอน สีแดง-เหลือง-เขียว ปารากวัย ธงสี่เหลี่ยมผืนผ้า กว้าง 3 ส่วน ยาว 5 ส่วน ภายในแบ่งพื้นเป็นแถบสามสี แต่ละแถบมีสีแดง ขาว และน้ำเงิน ทุกแถบกว้างเท่ากัน กลางแถบสีขาวของทั้งสองด้านนั้นมีรูปตราสัญลักษณ์ ด้านหน้าธงเป็นภาพตราแผ่นดินของปารากวัย ด้านหลังเป็นรูปสิงโตอยู่ใต้หมวกฟรีเจียงและคำขวัญ 'PAZ Y JUSTICIA' เปรู ธงสามแถบแนวตั้ง พื้นสีแดง-ขาว-แดง เวเนซุเอลา ธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็น 3 แถบตามแนวนอนขนาดกว้างเท่ากัน แถบบนมีสีเหลือง แถบกลางสีน้ำเงิน แถบล่างสีแดง กลางแถบสีน้ำเงินนั้นมีรูปดาวห้าแฉกสีขาว 8 ดวง เรียงเป็นแถบโค้งครึ่งวงกลม มีรูปตราแผ่นดินของเวเนซุเอลาที่มุมธงบนด้านคันธง อาร์เจนตินา ธงสามแถบแนวนอนสีฟ้า-ขาว-ฟ้า กลางแถบสีขาวมีภาพดวงอาทิตย์เปล่งรัศมี 32 แฉก อุรุกวัย ธงริ้วขาวสลับน้ำเงิน มีรูปดวงอาทิตย์เปล่งรัศมี 16 แฉก ในพื้นสีเหลี่ยมที่ขาวที่มุมธงบนด้านคันธง เอกวาดอร์ ธงสามสีสามแถบแนวนอนสีเหลือง-น้ำเงิน-แดง มีรูปตราแผ่นดินที่กลางธง แถบเหลืองกว้างเป็นสองเท่าของแถบสีอื่น ธงดินแดน ดินแดน ธง คำอธิบาย หมู่เกาะฟอล์กแลนด์ มีฐานะเป็นดินแดนโพ้นทะเลของสหราชอาณาจักร ใช้ธงพื้นน้ำเงินมีรูปธงชาติสหราชอาณาจักรที่มุมธงบนด้านคันธง ตอนปลายของพื้นสีน้ำเงินประดับภาพเครื่องหมายราชการประจำดินแดน เฟรนช์เกียนา มีฐานะเป็นจังหวัดโพ้นทะเลของประเทศฝรั่งเศส โช้ธงสีเหลี่ยมผืนพ้าพื้นสีเขียว-เหลือง ซึ่งแบ่งครึ่งตามแนวทแยงจากมุมบนซ้ายมายังมุมล่างขวา กลางธงมีรูปดาวห้าแฉกสีแดงดวงหนึ่ง เกาะเซาท์จอร์เจียและหมู่เกาะเซาท์แซนด์วิช มีฐานะเป็นดินแดนโพ้นทะเลของสหราชอาณาจักร ใช้ธงพื้นน้ำเงินมีรูปธงชาติสหราชอาณาจักรที่มุมธงบนด้านคันธง ตอนปลายของพื้นสีน้ำเงินประดับภาพเครื่องหมายราชการประจำดินแดน ทวีปอเมริกาใต้
วัดวังตะคร้อ ตั้งอยู่ที่บ้านวังตะคร้อ หมู่ที่ 4 ตำบลหนองหญ้าปล้อง อำเภอบ้านด่านลานหอย จังหวัดสุโขทัย เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2498 ประวัติ ประวัติ วัดวังตะคร้อ ตั้งเมื่อ พ.ศ. 2498 เรียกตามชื่อบ้าน ตั้งอยู่ที่ บ้านวังตะคร้อ หมู่ที่ 4 ตำบลหนองหญ้าปล้อง อำเภอบ้านด่านลานหอย จังหวัดสุโขทัย สังกัดคณะสงฆ์มหานิกาย ที่ดินตั้งวัดเนื้อที่ 14 ไร่ 3 งาน 16 ตารางวา น.ส.๓ ก.เลขที่ 1352 อาณาเขต ทิศเหนือ จดถนนสาธารณะ ทิศใต้ จดถนนสาธารณะ ทิศตะวันออก จดถนนสาธารณะ ทิศตะวันตก จดหมู่บ้านวังตะคร้อ อาคารเสนาสนะ ศาลาการเปรียญ กว้าง 12 เมตร ยาว 27 เมตร เป็นอาคารไม้ชั้นเดียว สร้างเมื่อ พ.ศ 2499 กุฎิสงฆ์ 3 หลัง และศาลาบำเพ็ญกุศล 1 หลัง ปูชนียวัตถุมีเจดีย์ 1 องค์ องค์ที่ 1 กว้าง 59 นี้ว สูง 59 นี้ว วัดวังตะคร้อ ตั้งเมื่อ พ.ศ. 2498 เรียกตามชื่อบ้าน ศาลาการเปรียญ กว้าง 12 เมตร ยาว ๑๗ เมตร เป็นอาคารไม้ชั้นเดียว สร้างเมื่อ พ.ศ 2499 การบริหารการศึกษาและการปกครอง มีเจ้าอาวาสปัจจุบัน คือ พระสังฆรักษ์สน ปิยสีโร การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2525 ศาสนวัตถุ วิหาร มีพระพุทธรูป ปางสมาธิ ประดิษฐ์สถานอยู่ 1 องค์สร้างเมื่อ พ.ศ 2546 ศาลาการเปรียญ กว้าง 12 เมตร ยาว 17 เมตร เป็นอาคารไม้ชั้นเดียว สร้างเมื่อ พ.ศ 2498 หอสวดมนต์ 1 หลัง เป็นอาคารตึก สร้างเมื่อ พ.ศ. 2539 กุฎิสงฆ์ 3 หลัง และศาลาบำเพ็ญกุศล 1 หลัง ลำดับเจ้าอาวาส ลำดับเจ้าอาวาสวัดวังตะคร้อ ต.วังหนองหญ้าปล้อง อ.บ้านด่านลานหอย จ.สุโขทัย ที่ รายนาม/สมณศักดิ์ ตำแหน่ง เริ่มวาระ สิ้นสุดวาระ หมายเหตุ 1 พระครูสังฆรักษ์สน ปิยสีโล เจ้าอาวาส พ.ศ. 2537 ปัจจุบัน อ้างอิง วังตะคร้อ
กระซู่, แรดสุมาตรา กระซู่ แรดสุมาตรา หรือ แรดขน (ชื่อวิทยาศาสตร์: Dicerorhinus sumatrensis) เป็นสัตว์เลี้ยงลูกด้วยนมในอันดับสัตว์กีบคี่จำพวกแรด กระซู่เป็นแรดที่มีขนาดเล็กที่สุดในโลก และเป็นแรดเพียงชนิดเดียวที่อยู่ในสกุล Dicerorhinus มีลักษณะเด่นคือมี นอ 2 นอ เหมือนแรดแอฟริกา โดยนอจะไม่ตั้งยาวขึ้นมาเหมือนแรดชวา นอหน้าใหญ่กว่านอหลัง โดยทั่วไปยาว 15-25 ซม. ลำตัวมีขนหยาบและยาวปกคลุม เมื่อโตเต็มที่สูง 120–145 ซม. จรดหัวไหล่ ยาว 250 ซม. และมีน้ำหนัก 500-800 กก. กระซู่อาศัยอยู่ในป่าดิบชื้น ป่าพรุ และ ป่าเมฆในประเทศอินเดีย ภูฏาน บังกลาเทศ พม่า ลาว ไทย มาเลเซีย อินโดนีเซีย และจีน โดยเฉพาะอย่างยิ่งในมณฑลเสฉวน ปัจจุบัน กระซู่ถูกคุกคามจนอยู่ในขั้นวิกฤติ เหลือสังคมประชากรเพียงหกแหล่งในป่า มีสี่แหล่งในสุมาตรา หนึ่งแหล่งในบอร์เนียว และอีกหนึ่งแหล่งในมาเลเซียตะวันตก จำนวนกระซู่ในปัจจุบันยากที่จะประมาณการได้เพราะเป็นสัตว์สันโดษที่มีพิสัยกระจัดกระจายเป็นวงกว้าง แต่คาดว่าเหลืออยู่ประมาณ 300 ตัว สาเหตุอันดับแรกของการลดลงของจำนวนประชากรคือการล่าเอานอซึ่งมีค่ามากในการแพทย์แผนจีน ขายได้ถึง 30,000 ดอลลาร์สหรัฐต่อกิโลกรัมในตลาดมืด นอกจากนี้ยังถูกคุกคามถิ่นอาศัยจากอุตสาหกรรมป่าไม้และเกษตรกรรม (อ่านต่อ...) บทความคัดสรรก่อนหน้านี้: ดาราจักร – สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ – พระเมรุมาศ ที่เก็บถาวร – บทความคัดสรรอื่น ๆ
เทศบาลตำบลสระยายโสม เป็นองค์กรปกครองส่วนท้องถิ่นแห่งหนึ่งในตำบลสระยายโสม อำเภออู่ทอง จังหวัดสุพรรณบุรี มีพื้นที่ทั้งหมด 1.96 ตารางกิโลเมตร ประกอบด้วยพื้นที่บางส่วน ของ 3 หมู่บ้าน คือ หมู่ที่ 1,3 และ 4 ของตำบลสระยายโสม ซึ่งตั้งอยู่ทางทิศใต้ของอำเภออู่ทอง ประวัติ เทศบาลตำบลสระยายโสม แรกเริ่มก่อตั้งตามประกาศกระทรวงลงวันที่ 28 ธันวาคม 2499 โดยจัดตั้งท้องถิ่นบางส่วนของตำบลสระยายโสม อำเภออู่ทอง ขึ้นเป็น สุขาภิบาลสระยายโสม อำเภออู่ทอง จังหวัดสุพรรณบุรี โดยให้มีผลตั้งแต่วันที่ 26 มกราคม ปีถัดมา โดยครอบคลุมพื้นที่บางส่วนของตำบลสระยายโสม ชุมชนบริเวณสุขาภิบาลสระยายโสมนั้น มีความเจริญอย่างรวดเร็วเป็นอย่างมาก กระทรวงมหาดไทยจึงให้ใช้พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตสุขาภิบาลสระยายโสม เนื่องจากมีการขยายตัวทั้งในด้านการก่อสร้างอาคารและการผังเมือง ตามประกาศกระทรวงมหาดไทยลงวันที่ 29 กันยายน พ.ศ. 2559 โดยให้มีผลตั้งแต่วันที่ 3 ตุลาคม ปีเดียวกัน ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลสระยายโสม จึงเปลี่ยนแปลงฐานะเป็นเทศบาลตำบลสระยายโสม นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น ข้อมูลทั่วไป เทศบาลตำบลสระยายโสม ตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองของเทศบาลตำบลขุนพัดเพ็งทุกทิศ การปกครอง เทศบาลตำบลสระยายโสม ครอบคลุมพื้นที่บางส่วนของตำบลสระยายโสม ได้แก่ หมู่ที่ 1 บ้านดอนเขว้า (บางส่วน) ตำบลสระยายโสม หมู่ที่ 3 บ้านสระยายโสม (บางส่วน) ตำบลสระยายโสม หมู่ที่ 4 บ้านโซ่ง (บางส่วน) ตำบลสระยายโสม ประชากร เทศบาลตำบลสระยายโสม มีจำนวนประชากร ทั้งหมด 2,875 คน โดยแยกได้ดังนี้ ชุมชน หมู่ที่ ชาย หญิง ประชากร ครัวเรือน (คน) (คน) (คน) พ.ศ. 2562 (หลัง) ดอนเขว้า (บางส่วน) 1 7 5 12 7 สระยายโสม (บางส่วน) 3 967 1,032 1,999 783 โซ่ง (บางส่วน) 4 382 482 864 243 รวม 1,356 1,519 2,875 1,033 อ้างอิง สระยายโสม สระยายโสม